CELEX: 62016TN0200
Language: el
Date: 2016-04-29 00:00:00
Title: Υπόθεση T-200/16: Προσφυγή-αγωγή της 29ης Απριλίου 2016 – Gfi PSF κατά Ευρωπαϊκής Επιτροπής

20.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 222/34
            
         Προσφυγή-αγωγή της 29ης Απριλίου 2016 – Gfi PSF κατά Ευρωπαϊκής Επιτροπής
   (Υπόθεση T-200/16)
   (2016/C 222/42)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: Gfi PSF Sàrl (Leudelange, Λουξεμβούργο) (εκπρόσωπος: F. Moyse, δικηγόρος)
   
      Καθής-εναγομένη: Ευρωπαϊκή Επιτροπή
   
      Αιτήματα
   
   Η προσφεύγουσα-ενάγουσα ζητεί από το Γενικό Δικαστήριο:
   
               —
            
            
               Να ακυρώσει την απόφαση της 2ας Μαρτίου 2016 της Υπηρεσίας Εκδόσεων της Ευρωπαϊκής Ένωσης, την απόφαση της 16ης Μαρτίου 2016 και την απόφαση της 22ας Απριλίου 2016, περί απορρίψεως της προσφοράς της προσφεύγουσας που υποβλήθηκε στο πλαίσιο του υπ’ αριθ. 10573 διαγωνισμού για τη σύναψη δημόσιας συμβάσεως με αντικείμενο «Ανάπτυξη, συντήρηση, εξέλιξη και υπηρεσίες υποστήριξης για τις ιστοσελίδες που βασίζονται στην τεχνολογία SharePoint, καθώς και υπηρεσίες σύνταξης για μετάδοση στο διαδίκτυο», που δημοσιεύθηκε με ανακοίνωση της 17ης Δεκεμβρίου 2015, για το τμήμα υπ’ αριθ. 1, συνολικής αξίας 2 005 704 ευρώ για διάτημα τεσσάρων ετών,
            
         
               —
            
            
               να υποχρεώσει την Υπηρεσία Εκδόσεων να καταβάλει στην προσφεύγουσα αποζημίωση ύψους 415 000 ευρώ,
            
         
               —
            
            
               να καταδικάσει την Υπηρεσία Εκδόσεων στα δικαστικά έξοδα της προσφεύγουσας, καθώς και να φέρει τα δικά της δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής, η προσφεύγουσα προβάλλει δύο λόγους, αντλούμενους από αθέτηση της υποχρεώσεως αιτιολογήσεως και από παράβαση του άρθρου 111, παράγραφος 4, στοιχείο β', του κανονισμού 2015/1929 (ΕΕ, Ευρατόμ) 2015/1929 του Ευρωπαϊκού Κοινοβουλίου και του Συμβουλίου, της 28ης Οκτωβρίου 2015, για την τροποποίηση του κανονισμού (ΕΕ, Ευρατόμ) 966/2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (ΕΕ 2015, L 286, σ. 1).